Marlboro regionas

Marlboro regionas, Marlboras (angl. Marlborough Region, maor. Te Tauihu-o-te-waka) – regionas Naujojoje Zelandijoje, Pietų salos šiaurėje. Administracinis centras – Blenimas. Geografija Regionas driekiasi tarp Kuko sąsiaurio šiaurėje, Ramiojo vandenyno rytuose, Kenterberio regiono pietuose ir pietryčiuose, Tasmano ir Nelsono regionų vakaruose. Marlboro vakaruose iškilę Spenserio kalnai, kuriuose prasideda pagrindinė regiono upė Vairau, taip pat mažesni upeliai (Avaterė, Flaksbernas ir kt.). Ūkis Blenimo ir Sedono apylinkėse plėtojama ariamoji žemdirbystė, Rajaus slėnyje – pienininkystė. Maisto, tekstilės, metalo apdirbimo ir inžinerijos pramonė. Iš Piktono į Velingtoną plaukioja automobilių ir geležinkelių keltai. Kroviniai lėktuvais skraidinami į Vudbourną (šalia Blenimo). Gyventojai 2023 m. etninė sudėtis: europiečiai – 85,9 % maoriai – 14,9 % okeaniečiai – 3,7 % azijiečiai – 5,4 % išeiviai iš Vidurinių Rytų, lotynoamerikiečiai, afrikiečiai – 1,5 % 97,5 % gyventojų vartojo anglų kalbą, 2,8 % – maorių, 0,7 % – samojiečių. Didžiausios gyvenvietės Blenimas – 29,0 tūkst. gyventojų (2022 m.) Piktonas – 4,8 Renvikas – 2,6 Šaltiniai